English: Well, I'm not sure how to follow that last remark. Mike Hedges made a series of points that reflect his life-long interest in local government, and I largely agree with the points that he made. Just to pick out some of the things, the three protected officer issue, we are currently conducting a review into the arrangements for protection for senior officers with particular roles in the authority. He will know that we're doing that as a result of the situation that occurred in Caerphilly. So, we'll have a look at the review once it reports in January and take that into account, I'm sure. My own particular view is that you need to strike a balance between officers who should not be subject to any kind of arbitrary dismissal because they are giving hard-to-hear advice to elected members, and somebody who's kept in post for seven years, or six, or five, or three, or whatever it is, while they have a dispute with the council. So, clearly a better balance has got to be struck, but we'll await the outcome of that. In terms of the power of general competence, some authorities in England have taken commercial activities to a whole new level. The various powers, performance management systems, et cetera, that are associated with this Bill will also come with sets of guidance attached to them, and one of the sets of guidance will be around the prudential borrowing and financial provisions that the local authority must follow, which we're actually in the process of consulting on right now. We will be ensuring that, as we go through the committee, the committee has full sight of the drafts of the various regulations and guidance that go with it, so that we get the committee's full input as we take that through. And we're developing the guidance and statutory regulations that go with this Bill in co-production with the WLGA for the first time. So, they're being co-produced with local authorities in Wales, so that they are fit for purpose as we produce them. So, I take his point, but I think there are ways that we can ensure that local authorities don't over-reach the use of the power of general competence in that kind of way. In terms of the cycle, we are matching the cycle of the current Senedd. I think that we need to do that because otherwise we're constantly moving. I've just made the Order to move the local government elections out a year because otherwise they clash with ours, so that's something we have to address. If the cycle for us changes, then clearly we'll have to readdress the cycle, but it makes no sense to have them clashing in that way. I completely agree with him about the local government settlement. He will know as well as I do that we're currently in the hands of an austerity-driven Conservative Government who take very little responsibility, it seems to me, for the decimation of public services across the whole of the UK. We've done what we can to protect local government here in Wales, but I too would like to see an ending of the austerity regime. In terms of the behaviours and so on, obviously individual Members are still subject to the code of conduct. This is an additional duty on group leaders, so that the group leader becomes a role model and enforces a certain set of conducts. But I don't disagree with his comments about people who don't belong to any group, and they are of course subject themselves to the code of conduct, as they are at all levels of Government. And then the last thing was about the change in the voting systems. What we're doing is we're allowing the local authority to choose for itself whether it does that. So, if there's a head of steam in its local population or in the local authority itself to do that, then we will facilitate that. If there isn't, then we won't. All voting systems have their ups and downs. We would have to have another hour and a half, Deputy Presiding Officer, to debate that, so I don't propose to do that now.
Welsh: Wel, nid wyf yn siŵr sut i ddilyn y sylw olaf hwnnw. Gwnaeth Mike Hedges gyfres o bwyntiau sy'n adlewyrchu ei ddiddordeb gydol oes mewn llywodraeth leol, a chytunaf i raddau helaeth â'r pwyntiau a wnaeth ef. Dim ond i ddewis rhai o'r pethau, mater y tri swyddog gwarchodedig, rydym ar hyn o bryd yn cynnal adolygiad o'r trefniadau ar gyfer gwarchod uwch-swyddogion sydd â rolau penodol yn yr awdurdod. Bydd ef yn gwybod ein bod yn gwneud hynny o ganlyniad i'r sefyllfa a ddigwyddodd yng Nghaerffili. Felly, byddwn yn edrych ar yr adolygiad unwaith y bydd yn adrodd ym mis Ionawr ac yn ystyried hynny, rwy'n siŵr. Fy marn benodol i yw bod angen cael cydbwysedd rhwng swyddogion na ddylen nhw fod yn destun unrhyw fath o ddiswyddo mympwyol gan eu bod yn rhoi cyngor anodd ei glywed i aelodau etholedig, a rhywun sy'n cadw ei swydd am saith mlynedd, neu chwech, neu bump, neu dair, neu faint bynnag, tra bydd ganddo anghydfod â'r Cyngor. Felly, yn amlwg, mae'n rhaid cael gwell cydbwysedd, ond arhoswn am ganlyniad hynny. O ran pŵer cymhwysedd cyffredinol, mae rhai awdurdodau yn Lloegr wedi mynd â gweithgareddau masnachol i lefel gwbl newydd. Bydd y gwahanol bwerau, systemau rheoli perfformiad, ac ati, sy'n gysylltiedig â'r Bil hwn hefyd yn cynnwys cyfresi o ganllawiau cysylltiedig, a bydd un o'r setiau o ganllawiau yn ymwneud â'r benthyca darbodus a'r darpariaethau ariannol y mae'n rhaid i awdurdod lleol eu dilyn. Rydym wrthi'n ymgynghori ar hyn ar hyn o bryd. Wrth inni fynd drwy'r Pwyllgor, byddwn yn sicrhau bod y Pwyllgor yn cael golwg lawn ar ddrafftiau'r gwahanol reoliadau a chanllawiau sy'n cyd-fynd ag ef, er mwyn cael mewnbwn llawn gan y Pwyllgor wrth inni fwrw ymlaen â hynny. Ac rydym yn datblygu'r canllawiau a'r rheoliadau statudol sy'n cyd-fynd â'r Bil hwn, ac am y tro cyntaf mae hynny'n cael ei gynhyrchu ar y cyd â Chymdeithas Llywodraeth Leol Cymru. Felly, maen nhw'n cael eu cyd-gynhyrchu gydag awdurdodau lleol yng Nghymru, er mwyn iddyn nhw fod yn addas at y diben wrth i ni eu cynhyrchu. Felly, rwy'n derbyn ei bwynt, ond rwy'n credu bod yna ffyrdd o sicrhau nad yw awdurdodau lleol yn mynd yn rhy bell gyda defnyddio pŵer cymhwysedd cyffredinol yn y modd hwnnw. O ran y cylch, rydym yn cyfateb â chylch y Senedd bresennol. Rwy'n credu bod angen inni wneud hynny oherwydd fel arall rydym yn symud yn barhaus. Rwyf newydd wneud y Gorchymyn i symud yr etholiadau llywodraeth leol am flwyddyn oherwydd fel arall maen nhw'n gwrthdaro â'n rhai ni, felly mae hynny'n rhywbeth y mae'n rhaid i ni fynd i'r afael ag ef. Os yw'r cylch yn newid, yna mae'n amlwg y bydd yn rhaid inni ailystyried y cylch, ond nid yw'n gwneud unrhyw synnwyr eu bod yn gwrthdaro yn y modd hwnnw. Cytunaf i yn llwyr ag ef ynglŷn â'r setliad llywodraeth leol. Bydd yn gwybod cystal â minnau ein bod ar hyn o bryd yn nwylo Llywodraeth Geidwadol sydd wedi'i hysgogi gan gyni ac nad yw'n cymryd fawr o gyfrifoldeb, mae'n ymddangos i mi, am ddinistrio gwasanaethau cyhoeddus ar draws y DU yn gyfan gwbl. Rydym wedi gwneud yr hyn a allwn ni i amddiffyn llywodraeth leol yma yng Nghymru, ond hoffwn i hefyd weld diweddglo i'r gyfundrefn gyni. O ran yr ymddygiadau ac ati, yn amlwg mae Aelodau unigol yn dal i fod yn ddarostyngedig i'r cod ymddygiad. Mae hyn yn ddyletswydd ychwanegol ar arweinwyr grwpiau, fel bod yr arweinydd grŵp yn gweithredu fel esiampl ac yn gorfodi set benodol o ymddygiadau. Ond nid wyf i'n anghytuno â'i sylwadau am bobl nad ydyn nhw'n perthyn i unrhyw grŵp, ac maen nhw wrth gwrs yn ddarostyngedig i'r cod ymddygiad, fel y maen nhw ar bob lefel o Lywodraeth. Ac yna roedd y peth olaf yn ymwneud â'r newid yn y systemau pleidleisio. Yr hyn yr ydym ni'n ei wneud yw caniatáu i'r awdurdod lleol ddewis drosto'i hun a yw'n gwneud hynny ai peidio. Felly, os yw'r boblogaeth leol neu'r awdurdod lleol ei hun yn awyddus i wneud hynny, yna byddwn ni'n hwyluso hynny. Os na, yna ni fyddwn yn ei hwyluso. Mae gan bob system bleidleisio ei chyfnodau da a drwg. Byddai'n rhaid inni gael awr a hanner arall, Dirprwy Lywydd, i gael dadl ar hynny, felly, nid wyf yn bwriadu gwneud hynny nawr.